CELEX: 62008CN0297
Language: et
Date: 2008-07-03 00:00:00
Title: Kohtuasi C-297/08: 3. juulil 2008 esitatud hagi — Euroopa Ühenduste Komisjon versus Itaalia Vabariik

30.8.2008   
            
            
               ET
            
            
               Euroopa Liidu Teataja
            
            
               C 223/35
            
         3. juulil 2008 esitatud hagi — Euroopa Ühenduste Komisjon versus Itaalia Vabariik
   (Kohtuasi C-297/08)
   (2008/C 223/55)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: C. Zadra, D. Recchia ja J.-B. Laignelot)
   
      Kostja: Itaalia Vabariik
   Hageja nõuded
   
               —
            
            
               tuvastada, et kuna Itaalia Vabariik ei ole Campania maakonnas võtnud kõiki vajalikke meetmeid jäätmete taaskasutamise ja kõrvaldamise tagamiseks, ohustamata inimeste tervist ja kahjustamata keskkonda, ning eeskätt ei ole loonud ühtset ja sobivat jäätmekõrvaldamisrajatiste võrgustikku, siis on ta rikkunud Euroopa Parlamendi ja nõukogu 5. aprilli 2006. aasta direktiivi 2006/12/EÜ jäätmete kohta (1) artiklitest 4 ja 5 tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         Väited ja peamised argumendid
   Käesoleva hagiavaldusega palub komisjon tuvastada liikmesriigi kohustuste rikkumine, kuna Itaalia Vabariik ei ole loonud Campania maakonnas ühtset ja sobivat jäätmekõrvaldamisrajatiste võrgustikku, mis võimaldaks sõltumatut jäätmekõrvaldamist läheduse kriteeriumist lähtudes. Liikmesriigi kohustuste vaidlustatud rikkumine, nagu Itaalia ametiasutused ise on ametlikes dokumentides tunnistanud, ohustab inimeste tervist ja keskkonda ning on seega vastuolus direktiivi 2006/12/EÜ artiklitega 4 ja 5.
   
      (1)  ELT L 114, lk 9.